Sarang serangga berbisa dimusnahkan
SARIKEI: Jabatan Bomba dan Penyelamat (BBP) Sarikei telah menjalankan khidmat khas memusnahkan sarang serangga berbisa di Jalan Tai Sing. Ketua Balai Bomba dan Penyelamat (BBP) Sarikei, PPgB Mahmudin Narudin berkata, pihaknya menerima panggilan kecemasan pada 7.05 malam. “Seramai tiga anggota bomba diketuai PBK II Mohsen bergerak ke lokasi selepas menerima panggilan kecemasan. “Setibanya dilokasi, didapati sarang serangga berbisa tersebut dalam pasu bunga belakang rumah penghuni tersebut,” katanya ketika dihubungi pemberita. Tambahnya, pihak bomba menggunakan dua tin penyembur racun serangga untuk memusnahkan sarang serangga berbisa. “Selepas sarang serangga berbisa berjaya dimusnahkan, pihak bomba bertolak balik ke balai,” ujarnya. 
See author's posts
